Гъэсэныгъэмрэ щIэныгъэмрэ трагъащIэ
Тезырхэр ирегъэхьэкIынымкIэ Урысейм и федеральнэ IэнатIэм КъБР-мкIэ и управленэмрэ Къэбэрдей-Балъкъэр Республикэм ЩэнхабзэмкIэ и министерствэмрэ зэрызэдэлэжьэнум теухуа зэгурыIуэныгъэ зэращIылIащ. Абы теухуа дэфтэрым Iэ щIадзащ УФСИН-м и унафэщI Мэржэхъу Мухьэмэдрэ КъБР-м щэнхабзэмкIэ и министр Къумахуэ Мухьэдинрэ.
Ар теухуащ УФСИН-м и лэжьакIуэхэмрэ тутнакъэщым исхэмрэ гъэсэныгъэкIи щIэныгъэкIи заужьыным къахуэщхьэпэн Iуэхухэр зэдащIэным.
Мэржэхъу Мухьэмэд къыхигъэщащ УФСИН-мрэ ЩэнхабзэмкIэ министерствэмрэ илъэс куэд хъуауэ зэрызэдэлажьэр, ар къамыгъэтIэсхъэну зэрамурадыр.
ЗЭБАР Мадинэ,
КъБР-м щыIэ УФСИН-м
и пресс-IуэхущIапIэм и лэжьакIуэ.
